**POGOJI IN PRAVILA SODELOVANJA V NAGRADNI IGRI**

**»Najbolj priljubljena destinacija«**

***1. Uvodne določbe***

Pravila določajo način sodelovanja udeležencev in izvedbo nagradne igre »Najbolj priljubljena destinacija« (v nadaljevanju: nagradna igra), ki poteka na spletnem portalu http://med.over.net.

***2. Pomen nekaterih pojmov***

**Organizator** nagradne igre je KD Življenje, zavarovalnica, d. d., Celovška 206, 1000 Ljubljana.

**Partnerji** nagradne igre so: KD FT in Partnerji d. o. o., Celovška cesta 206, 1000 Ljubljana, Siix, d.o.o., Radomlje, Škrjančevo 23, 1235 Radomlje in Zavod za izboljšanje kvalitete življenja - Med.Over.Net, Glinek 22, 1291 Škofljica.

**Udeleženec nagradne igre** je fizična oseba, ki v obdobju od 13. 6. do 27. 6. 2012 do 24.00 ure na spletni strani http://med.over.net odda svoj glas za najbolj priljubljeno destinacijo in izpolni vse rubrike na spletnem obrazcu (ime in priimek, ulico, poštno številko, kraj, e-poštni naslov, telefonsko številko) ter spletni obrazec odda s pritiskom na gumb Pošlji.

**Izžrebanec** je udeleženec v nagradni igri, ki je bil izžreban za prejem nagrade v skladu s temi pravili.

**Nagrajenec** je izžrebanec, ki nagrado dejansko prejme oziroma prevzame.

## 3. Potek nagradne igre

Nagradna igra poteka od 13. 6. do 27. 6. 2012 do 24.00 ure na spletni strani http://med.over.net. Žrebanje ni javno in bo potekalo 28. 6. 2012 v poslovnih prostorih Zavoda Med.Over.Net, Ukmarjeva 6, Ljubljana.

Izid žrebanja je naključen. Ob izpolnjevanju pogojev za sodelovanje v nagradni igri imajo udeleženci enake možnosti dobiti nagrado.

Žrebanje bo izvedla in nadzorovala komisija. V primeru, da je izžrebanec nepravilno odgovoril na nagradno vprašanje, komisija takšen kupon izloči iz žrebanja in ponovno izvede žrebanje za nagrado, ki ni bila podeljena.

# *4. Sodelovanje v nagradni igri*

V nagradni igri lahko sodelujejo vse fizične osebe, rezidenti Republike Slovenije:

* ki v času trajanja nagradne igre od 13. 6. do 27. 6. 2012 do 24.00 ure na spletni strani http://med.over.net odda svoj glas za najbolj priljubljeno destinacijo in izpolni vse rubrike na spletnem obrazcu (ime in priimek, ulico, poštno številko, kraj, e-poštni naslov, telefonsko številko) ter spletni obrazec odda s pritiskom na gumb Pošlji.

Zaposleni in študenti pri organizatorju ali partnerjih, vključno z njihovimi ožjimi družinskimi člani, ne smejo sodelovati v nagradni igri oziroma niso upravičeni do nagrad. Za ožje družinske člane se za namene te nagradne igre štejejo: zakonec, zunajzakonski partner, otroci.

Sklenitev zavarovanja pri KD Življenje d.d. ni pogoj za sodelovanje v nagradni igri.

***5. Nagrade in žrebanje***

Vsakdo lahko sodeluje v nagradni igri le enkrat. Vsak udeleženec nagradne igre lahko dobi le eno nagrado.

V žrebanju, ki bo potekalo 28. 6. 2012 v poslovnih prostorih Zavoda Med.Over.Net, Ukmarjeva 6, Ljubljana bodo upoštevani vsi odgovori oddani preko spletnega obrazca do 27. 6. 2012 do 24.00 ure.

Komisija bo izžrebala naslednje nagrade:

* 30 x knjižica Popotni list

Izžrebanci (ime in priimek ter kraj) bodo objavljeni na spletni strani http://med.over.net in na www.kd-zivljenje.si.

Ob žrebanju se vodi zapisnik, ki ga vodi komisija. Zapisnik mora vsebovati naslednje podatke:

* datum, uri in kraju žrebanja,
* članih komisije,
* poteku žrebanja,
* rezultatu žrebanja (ime, priimek in naslov izžrebancev),
* uri zaključka žrebanja.

Zapisnik podpišejo vsi člani komisije.

# *6. Prevzem nagrad*

Rezultati nagradnega žrebanja so dokončni. Pritožba ni mogoča. Nagrad ni mogoče zamenjati ali izplačati v gotovini, kakor tudi ni možen prenos nagrade na drugo osebo, kot je bila izžrebana.

Izžrebancem bo navodila o prevzemu nagrade organizator posredoval na naslov naveden na kuponu oziroma spletnem obrazcu. Če je dobitnik nagrade mladoletna oseba, morajo zakoniti zastopniki ali skrbniki podpisati izjavo, da se strinjajo s sodelovanjem mladoletnika v nagradni igri in sprejemom nagrade.

Izžrebanci nagrade, ki presega skupno vrednost 42 evrov, so poleg osebnih podatkov dolžni organizatorju nagradne igre posredovati tudi podatke o svoji davčni številki in davčni izpostavi. V primeru, da izžrebanci zahtevanih podatkov ne posredujejo organizatorju, izgubijo pravico do nagrade.

Če izžrebanec ne prevzame nagrade, je organizator ni dolžan podeliti drugemu udeležencu.

# *7. Davki od nagrad*

Akontacijo dohodnine plača organizator. Nagrajencu se po zakonu o dohodnini vrednost nagrade všteva v davčno osnovo. Organizator izračuna akontacijo dohodnine in davčni odtegljaj odtegne hkrati z obračunom drugega dohodka v skladu z veljavnimi predpisi. Morebitne druge davčne obveznosti bremenijo nagrajenca.

***8. Varovanje podatkov***

Sodelovanje udeleženca v nagradni igri se šteje za osebno privolitev posameznika v skladu z Zakonom o varstvu osebnih podatkov – uradno prečiščeno besedilo (Ur. list RS, št. 94/07; v nadaljevanju: ZVOP-1-UPB1), da organizator in partnerja nagradne igre hranijo podatke udeleženca in jih obdelujejo ter uporabljajo za namene izvajanja nagradne igre in za namene neposrednega trženja (obveščanja o svojem poslovanju, ponudbi, novostih in akcijah). Pridobljene osebne podatke bodo organizator in partnerji nagradne igre vsak zase skrbno varovali in uporabljali v skladu z ZVOP-1- UPB1 ter samo za namen, za katerega so bili pridobljeni, in jih ne bodo posredovali tretjim osebam.

Udeležencem so skladno z ZVOP-1-UPB1 zagotovljene pravice do vpogleda, prepisa, kopiranja, dopolnitve, popravka, blokiranja in izbrisa osebnih podatkov, ki se nanašajo nanje.

Udeleženec nagradne igre lahko kadar koli pisno zahteva, da se njegovi podatki začasno ali trajno prenehajo uporabljati za namen neposrednega trženja.

Zahteva se pošlje pisno na naslov vsake posamezne družbe: organizatorja KD Življenje, d.d., Celovška cesta 206, 1000 Ljubljana ali po e-pošti na naslov: info@kd-zivljenje.si in partnerja: KD FT in Partnerji d.o.o., Celovška cesta 206, 1000 Ljubljana ali po e-pošti na naslov: info@kd-ftinpartnerji.si, partnerja Siix, d.o.o., Radomlje, Škrjančevo 23, 1235 Radomlje ali po e-pošti na naslov: med@over.net ter partnerja Zavod za izboljšanje kvalitete življenja - Med.Over.Net, Glinek 22, 1291 Škofljica ali po e-pošti na naslov: med@over.net.

Najkasneje v 15 dneh po prejemu zahteve se bodo osebni podatki udeleženca prenehali uporabljati za namene neposrednega trženja, v nadaljnjih 5 dneh pa bo udeleženec o tem tudi obveščen. V zvezi z izvedbo zahteve udeleženec ne nosi nobenih stroškov.

Ostalo dokumentacijo v zvezi z izvedbo nagradne igre hrani organizator.

# *9. Končne določbe*

Pravila nagradne igre, ki bodo objavljena na www.med.over.net, stopijo v veljavo z dnem 13. 6. 2012. Udeleženci nagradne igre so z izpolnitvijo kupona seznanjeni z njenimi pravili in se zavezujejo, da bodo upoštevali pravila nagradne igre ter jamčijo, da so posredovani podatki pravilni. V primeru kakršnegakoli spora ali nejasnosti štejejo ta pravila za prevladujoča glede na vse druge objave, bodisi v tiskani, elektronski ali katerikoli drugi obliki. Organizator lahko spremeni pravila, če to zahtevajo vzroki tehnične ali komercialne narave ali vzroki na strani javnosti. O morebitnih spremembah pravil bodo udeleženci obveščeni na http://med.over.net.

Ljubljana, 13. 6. 2012